ตลาดหุ้นเอเชียผันผวน หลังหุ้นกลุ่มการเงินร่วงฉุดดาวโจนส์อ่อนแรง
ตลาดหุ้นเอเชียผันผวนเช้านี้ หลังหุ้นกลุ่มการเงินร่วงฉุดดาวโจนส์อ่อนแรง
23 มิ.ย. 2560

ผู้สื่อข่าวรายงานว่า ตลาดหุ้นเอเชียเคลื่อนไหวอย่างผันผวนในช่วงเช้าวันนี้ หลังดัชนีดาวโจนส์ตลาดหุ้นนิวยอร์กปิดขยับลงเมื่อคืน โดยได้รับปัจจัยกดดันจากการร่วงลงของหุ้นกลุ่มการเงินและกลุ่มสินค้าเพื่อผู้บริโภค แต่หุ้นกลุ่มธุรกิจดูแลสุขภาพในตลาดหุ้นนิวยอร์กดีดตัวขึ้น หลังจากวุฒิสภาสหรัฐเปิดเผยร่างกฎหมายปฏิรูประบบประกันสุขภาพ เพื่อนำมาใช้แทนกฎหมายประกันสุขภาพฉบับโอบามาแคร์
โดย ดัชนี NIKKEI 225 ตลาดหุ้นญี่ปุ่นเปิดวันนี้ที่ 20,152.58 จุด เพิ่มขึ้น 42.07 จุด, ดัชนี SSE Composite ตลาดหุ้นจีนเปิดวันนี้ที่ 3,138.44 จุด ลดลง 9.01 จุด, ดัชนี HSI ตลาดหุ้นฮ่องกงเปิดวันนี้ที่ 25,724.28 จุด เพิ่มขึ้น 49.75 จุด, ดัชนี TAIEX ตลาดหุ้นไต้หวันเปิดวันนี้ที่ 10,403.56 จุด เพิ่มขึ้น 4.50 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,371.54 จุด เพิ่มขึ้น 1.17 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,223.60 จุด เพิ่มขึ้น 8.05 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,778.35 จุด เพิ่มขึ้น 0.92 จุด, ดัชนี PSE Composite ตลาดหุ้นฟิลิปปินส์เปิดวันนี้ที่ 7,872.59 จุด เพิ่มขึ้น 14.25 จุด